UYeFA bayrog‘i ostida o‘tadigan barcha turnirlarida safardagi gol qoidasini bekor qilganini e’lon qildi. Tashkilot xabariga ko‘ra, ushbu qaror 2021/22 yilgi mavsumdan kuchga kiradi. Shu tariqa, Chempionlar ligasi, Yevropa ligasi va UYeFAning boshqa turnirlari saralash va pley-off bahslarida ikki o‘yin natijasiga ko‘ra, hisob tenglashgan taqdirda, jamoalar qo‘shimcha bo‘limlarni o‘tkazishadi. Bungacha ikki o‘yin natijasiga ko‘ra hisob tenglashsa, safarda ko‘proq gol urgan jamoa keyingi bosqich yo‘llanmasini qo‘lga kiritar edi.